একজন নবী বা রাসুলের চরিত্র হতে হয়, উত্তমের উত্তম। মোহাম্মদ(সা.) নবুয়্যত পাওয়ার পূর্ব পর্যন্ত সকলের কাছ থেকে প্রতিষ্ঠিত ভাবে ‘সত্যবাদী’ উপাধি পেয়েছিলেন। কেউ কখনও তার চরিত্র নিয়ে প্রশ্ন করেনি, সন্দেহ করেনি। দুনিয়ার যে কোন ব্যক্তির চরিত্রের সবচেয়ে নির্ভরযোগ্য এবং গ্রহনযোগ্য সার্টিফিকেট দিতে পারেন নিজ সহধর্মিনী। প্রত্যেক সহধর্মিনী নিজ নিজ স্বামীর স্বভাব সম্পর্কে সবচেয়ে বেশী জ্ঞাত। তারপর পরিবার, বন্ধু, আত্মীয়স্বজন, প্রতিবেশী এবং যারা লেনদেন করেন। সহধর্মিনী খোদেজা(রা.)-র চেয়ে মোহাম্মদ(সা.)-কে কে বেশী চিনা এবং জানার জ্ঞান রাখেন? একজন স্ত্রীর যদি স্বামীর চরিত্র সম্পর্কে অনু পরিমান সন্দেহ প্রবণ হয়, তাহলে সেই স্ত্রী কখনই তার স্বামীকে রাসুল হিসেবে স্বীকৃতী দিবেন না; তা স্বামীর প্রতি প্রেম-ভালবাসা এবং সম্মান যতই থাকুক। খাদিজা(রা.) সর্বপ্রথম মোহাম্মদ(সা.)-র উপর ঈমান এনে মুসলমান হন। তারপর পরিবারবর্গ, বন্ধুগন মুসলমান হন যারা মোহাম্মদ(সা.)-কে জানেন।